stanford-oval/wikipedia huggingface dataset:
Viattoman sininen taivas

| Viattoman sininen taivas> Himlen är oskyldigt blå |
| --- | --- |

Ohjaaja:  Hannes Holm
Käsikirjoittaja:  Hannes Holm
Tuottaja:  Patrick Ryborn
Säveltäjä:  Mattias Bärjed
Kuvaaja:  Göran Hallberg
Leikkaaja:  Fredrik Morheden
Tuotantosuunnittelija:  Jan-Olof Ågren
Pukusuunnittelija:  Anna Hagert
Pääosat:  Bill Skarsgård Peter Dalle Josefin Ljungman
Valmistustiedot
Valmistusmaa:  Ruotsi
Tuotantoyhtiö:  Fladen Film
Levittäjä:  Netflix Nordisk Film TrustNordisk
Ensi-ilta:  2010
Kesto:  112 min
Alkuperäiskieli:  ruotsi
Aiheesta muualla
IMDb 
Elonet
AllMovie
Infobox OKNimi-testi OK: 
Viattoman sininen taivas (Himlen är oskyldigt blå) on ruotsalainen draamaelokuva vuodelta 2010. Sen on käsikirjoittanut ja ohjannut Hannes Holm, ja pääosissa näyttelevät Bill Skarsgård, Peter Dalle ja Josefin Ljungman.
Elokuva perustuu tositapaukseen vuodelta 1975, kun poliisi paljasti amfetamiinia valmistavan Sandhamn-liigan, joka piti pääpaikkanaan Ruotsin kuninkaallisen pursiseuran omistamaa ravintolaa ja hotellia.
Juoni

17-vuotias lukiolaispoika Martin (Bill Skarsgård) kärsii isänsä alkoholismista ja onnistuu saamaan koulutoverinsa, vauraan perheen pojan avulla kesätyöpaikan poissa kotoa, hienon pursiseuran ravintolasta Tukholman saaristossa. Ravintolan johtaja mieltyy nuoreen Martiniin, mutta vasta kun on liian myöhäistä, Martin tajuaa joutuneensa ravintoloitsijan huumeliigan apupojaksi.
Näyttelijät

Bill Skarsgård: Martin
Peter Dalle: Gösta
Josefin Ljungman: Jenny
Amanda Ooms: Siv
Björn Kjellman: Nils
Adam Pålsson: Micke
Rasmus Troedsson: Ulf
Annika Olsson: Ann-Britt
Peter Engman: Kenta
Gustave Lund: Nalle
Erik Johansson: Jonte
Stig Engström: Fritz
Elin Klinga: Marketta
Leif Andrée: Stig
Peter Dalle oli ehdolla parhaan miessivuosan Guldbagge-palkinnon saajaksi ja elokuvaaja Göran Hallberg parhaan kuvauksen sarjassa samassa kilpailussa.
Elokuva ensiesitettiin Suomessa Yle Fem -kanavalla 6.10.2013. Se on esitetty myös 7.9.2014 ja 19.6.2015.
Pertti Paasio

| Pertti Paasio |
| --- | --- |
 Paasio huhtikuussa 2009.
Suomen pääministerin sijainen
 Holkerin hallitus 1.12.1989–25.4.1991  
Edeltäjä:  Kalevi Sorsa
Seuraaja:  Ilkka Kanerva
Suomen ulkoministeri
 Holkerin hallitus 1.2.1989–26.4.1991  
Edeltäjä:  Kalevi Sorsa
Seuraaja:  Paavo Väyrynen
Euroopan parlamentin jäsen
 1996–1999  
Kansanedustaja
 7.5.1975–23.3.1979 24.9.1982–18.11.1996   
Ryhmä/puolue:  Sosialidemokraattinen eduskuntaryhmä
Vaalipiiri:  Turun läänin eteläinen vaalipiiri
Henkilötiedot
Syntynyt: 2. huhtikuuta 1939 Helsinki
Kuollut: 4. huhtikuuta 2020 (81 vuotta) Turku
Arvonimi: ministeri (2004)
Puoliso:  Kirsti Kaarina Johansson (1967–2020)
Tiedot
Puolue:  SDP
Koulutus:  valtiotieteiden maisteri (1968)
Pertti Kullervo Paasio (2. huhtikuuta 1939 Helsinki – 4. huhtikuuta 2020 Turku) oli suomalainen poliitikko. Paasio toimi kansanedustajana ja Harri Holkerin hallituksen ministerinä. Paasio oli SDP:n puheenjohtajana vuosina 1987–1991. Europarlamentaarikkona hän toimi vuosina 1996–1999.lähde?
Paasio valmistui valtiotieteiden maisteriksi Turun yliopistosta vuonna 1968. Hänelle myönnettiin ministerin arvonimi vuonna 2004. Myös Paasion isä Rafael Paasio oli Suomen Sosialidemokraattisen Puolueen puheenjohtaja. Pertti Paasion tytär Heli Paasio oli kansanedustaja vuosina 1999–2015.lähde?
Poliittinen ura

Pertti Paasio nousi ensimmäiseltä varasijalta eduskuntaan edustaja Esko Niskasen tilalle 5. heinäkuuta 1975 mutta ei pystynyt säilyttämään paikkaansa vuoden 1979 eduskuntavaaleissa. Hän kuitenkin nousi jälleen 1. heinäkuuta 1982 edustaja Jacob Södermanin tilalle eduskuntaan, jossa hän säilytti paikkansa kunnes tuli valituksi Euroopan parlamentin jäseneksi 1996. Paasio oli ulkoasiainministeri Holkerin hallituksessa 1989–1991. Hän toimi myös Turun kaupunginvaltuuston puheenjohtajana 2003–2006 sekä valtuuston jäsenenä vuosina 1965–1990 ja 2001–2008. Hän oli Ulkosuomalaisparlamentin puhemies ja Suomi-Seuran puheenjohtaja 1998–2010.lähde?
Julkaisuja

Minä ja Mr Murphy.  Jyväskylä:  Gummerus, 1996.  ISBN 978-951-20-4877-9
Punatulkku ja sikarodeo.  Jyväskylä:  Gummerus, 1998.  ISBN 978-951-20-5370-4
Brysselin baanalla.  Jyväskylä:  Gummerus, 2000.  ISBN 978-951-20-5759-7
Aiheesta muualla

Pertti Paasio Euroopan parlamentin jäsenet. Euroopan parlamentti.
| 0 | 1 | 2 |
| --- | --- | --- |
| Edeltäjä: Kalevi Sorsa | SDP:n puheenjohtaja 1987–1991 | Seuraaja: Ulf Sundqvist |
| 0 | 1 | 2 |
| --- | --- | --- |
| Edeltäjä: Kalevi Sorsa | Suomen ulkoministeri 1989–1991 | Seuraaja: Paavo Väyrynen |
| Auktoriteettitunnisteet  |
| --- | --- |
Kansainväliset:  FAST  ISNI  VIAF  WorldCat 
Kansalliset:  Saksa  Suomi (KANTO)  Yhdysvallat 
Henkilöt:  MEP-hakemisto  Kansallisbiografia  Biografiskt Lexikon  Eduskunta  Uppslagsverket Finland  Biografiasampo
Panagía Chalkéonin kirkko

| Panagía Chalkéonin kirkko Ναός Παναγίας Χαλκέων |
| --- | --- |
 Panagía Chalkéonin kirkko.
Sijainti:  Thessaloniki, Kreikka
Koordinaatit:  40°38′13″N, 22°56′37″E
Kirkkokunta:  Kreikan ortodoksinen kirkko
Hiippakunta:  Thessalonikin hiippakunta
Rakentamisvuosi:  1028
Tyylisuunta:  bysanttilainen
 Osa Unescon maailmanperintökohdetta Thessalonikin varhaiskristilliset ja bysanttilaiset muistomerkit 
Lisää rakennusartikkeleitaArkkitehtuurin teemasivulla
Infobox OKVirheellinen NIMI-arvo: 
Panagía Chalkéonin kirkko (kreik. Ναός Παναγίας Χαλκέων, Naós Panagías Chalkéon) on bysanttilaisaikainen kirkko Thessalonikissa Kreikassa. Se kuuluu Thessalonikin varhaiskristillisiin ja bysanttilaisiin muistomerkkeihin, jotka ovat Unescon maailmanperintökohde.
Panagía Chalkéonin kirkko.
Kirkko on rakennettu vuonna 1028. Se on omistettu ”Kupariseppien Neitsyt Marialle”, mikä viittaa alueella työskennelleisiin käsityöläisiin. Se sijaitsi alun perin kaupungin antiikin aikaisella agoralla eli torilla niin kutsutun Kupariseppien stoan lähellä. Kirkon rakennuttaja oli sen länsipään sisäänkäynnin yläpuolelle kirjoitetun omistuskirjoituksen mukaan prōtospatharios Kristoforos, Lombardian katepanō (kummatkin bysanttilaisia arvonimiä).
Kirkko on tyypiltään ristikirkko, jossa on kupoli. Se on rakennettu punatiilistä ja siksi sitä kutsutaan myös ”Punaiseksi kirkoksi”. Siinä on paljon vaikutteita konstantinopolilaisesta arkkitehtuurista. Kirkosta tehtiin moskeija vuonna 1430 osmanien vallattua kaupungin ja se tunnettiin nimellä Kazantzilarin moskeija (”Kupariseppien moskeija”).
Joensuussa sijaitseva Pyhän Johannes Teologin ja Karjalan valistajien kirkko, joka on osa Ortodoksista seminaaria, perustuu arkkitehtuuriltaan Panagía Chalkéonin kirkkoon.
Aiheesta muualla

Kuvia tai muita tiedostoja aiheesta Panagía Chalkéonin kirkko Wikimedia Commonsissa
Google Pixel

Logo
Google Pixel on sarja Googlen kehittämiä viihde-elektroniikkalaitteita. Google Pixel -sarjan älypuhelimissa sekä tableteissa käytetään käyttöjärjestelmänä Androidia ja läppäreissä Chrome OS:ää.
Tuotteet > Chromebook Pixel

Google esitteli Chromebook Pixel -läppärin helmikuussa 2013. Chrome OS- käyttöjärjestelmällä varustetussa Chromebook Pixelissä on 12,85 tuuman kosketusnäyttö ja vähintään 32 gigatavua sisäistä muistia. Toisen sukupolven Chromebook Pixel julkistettiin maaliskuussa 2015. Vuoden maaliskuussa 2017 Chromebook Pixel -läppäreitä huhuttiin kuolleiksi. Google kuitenkin vihjasi Chromebook Pixel -läppäreiden jatkavan eloaan, vaikka uusia tuotteita ei oltukaan julkaistu pariin vuoteen.
Tuotteet > Pixel C

Google esitteli Pixel C -tablettitietokoneen 29. syyskuuta 2015. Se on varustettu 10,2 tuuman näytöllä ja uudella Android 6.0 -käyttöjärjestelmällä. Pixel C:lle on saatavilla lisävarusteena myös näyttösuojana toimiva Bluetooth-näppäimistö. Google kehitti aiemmista Nexus-sarjan tableteista poiketen Pixel C:n itse.
Tuotteet > Pixel-puhelimet

Google esitteli Pixel-sarjan ensimmäiset puhelimet, Pixelin ja Pixel XL:n, lokakuussa 2016. Ne eivät Nexus-sarjan laitteiden tavoin tarjoa aivan puhdasta Androidia, vaan niissä käytetään Googlen Pixel Launcheria. Google tarjoaa Pixel-puhelinten ostajille oman Google Assistant -puheentunnistusjärjestelmänsä, nopeat käyttöjärjestelmäpäivitykset ja rajattomasti ilmaista pilvitallennustilaa valokuville. Google kehittää ja myy Pixel-puhelimet itse, toisin kuin yhteistyössä muiden valmistajien kanssa tehdyt Google Nexus -sarjan laitteet. Google pyrkii lippulaivatason Pixel-puhelimilla haastamaan Applen iPhonet.
Vuoden 2020 elokuussa Google julkaisi Pixel 4a:n, joka on varustettu muun muassa 5,81" AMOLED näytöllä sekä 3140 mAh akulla.
Tuotteet > Pixel-puhelimet > Muita Pixel-puhelimia:

Google Pixel 5 (julkaistu 30. syyskuuta 2020)
Google Pixel 6, 6a ja 6 Pro (julkaistu 19. lokakuuta 2021)
Google Pixel 7, 7a ja 7 Pro (julkaistu 6. lokakuuta 2022)
Google Pixel 8 ja 8 Pro (julkaistu 4. lokakuuta 2023)
Tuotteet > Pixel Watch -älykellot

Pixel 7 ja 7 Pron rinnalla lokakuussa 2022 Google julkaisi myös ensimmäisen älykellonsa, Pixel Watchin. Sen ominaisuuksiin lukeutuu 5ATM-luokituksen vedenkestävyys, AMOLED-näyttö 1000 nitin maksimikirkkaudella sekä tuki 4G-mobiiliyhteydelle.
Vuoden 2023 lokakuussa Google julkaisi Pixel Watch 2:n, joka tuo muutamia parannuksia edeltäjäänsä. Esimerkiksi terveyden ja hyvinvoinnin seurantaominaisuuksia on kehitetty. Lisäksi Pixel Watch 2 sisältää uuden Fitbitin sykeanturin, joka on jopa 40% tarkempi ja luotettavampi yhdessä koneoppimisalgoritmin kanssa.
Aiheesta muualla

Kuvia tai muita tiedostoja aiheesta Google Pixel Wikimedia Commonsissa
Vuoden 2013 Chromebook Pixel.
Pixel ja Pixel XL.
Kadonnut prinssi

| Kadonnut prinssi> The Lost Prince |
| --- | --- |
 DVD-tallenteen kansi
Kestoaika:  180 min
Alkuperämaa:  Yhdistynyt kuningaskunta
Alkuperäiskieli:  englanti
Tuotanto
Ohjaaja(t):  Stephen Poliakoff
Käsikirjoittaja(t):  Stephen Poliakoff
Säveltäjä(t):  Adrian Johnston
Leikkaaja(t):  Clare Douglas
Kuvaaja(t):  Barry Ackroyd
Tuotantoyhtiö(t):  TalkBack Productions, BBC
Aiheesta muualla
IMDb 
Elonet
Kadonnut prinssi on brittiläinen televisioelokuva tai kahdessa osassa esitetty minisarja, joka ensiesitettiin vuonna 2003. Kuningas Yrjö V:n ja kuningatar Maryn poissa julkisuudesta pidetystä kuopuksesta, nuorena kuolleesta prinssi Johnista (1905–1919) kertovan sarjan on käsikirjoittanut ja ohjannut Stephen Poliakoff.
Juoni

Prinssi John kärsii epileptisistä kohtauksista ja autismin kaltaisesta kehityshäiriöstä. Minisarja kuvaa kuningasperheen, etenkin kuningatar Maryn ja isonveljen prinssi Georgen suhdetta pikku Johniin keskellä poliittista myllerrystä ensimmäisen maailmansodan vuosina. Keskeisessä roolissa on myös Johnin lastenhoitaja Charlotte Bill.
Näyttelijät

| 0 | 1 | 2 |
| --- | --- | --- |
|  Daniel Williams  | … |  prinssi John lapsena   |
|  Matthew James Thomas  | … |  prinssi John vanhempana   |
|  Brock Everitt-Elwick  | … |  prinssi George, Kentin herttua   |
|  Rollo Weeks  | … |  prinssi George vanhempana   |
|  Gina McKee  | … |  Charlotte Bill   |
|  Tom Hollander  | … |  kuningas Yrjö V   |
|  Miranda Richardson  | … |  kuningatar Mary   |
|  Bill Nighy  | … |  Arthur Bigge, Stamfordhamin paroni   |
|  Bibi Andersson  | … |  kuningatar Alexandra   |
|  Ron Cook  | … |  David Lloyd George   |
|  Frank Finlay  | … |  H. H. Asquith   |
|  John Sessions  | … |  Henry Hansell   |
|  Michael Gambon  | … |  Edvard VII   |
|  David Barrass  | … |  Vilhelm II   |
|  Ivan Marevich  | … |  tsaari Nikolai II   |
|  Ingeborga Dapkūnaitė  | … |  tsaaritar Aleksandra Fjodorovna   |
|  Vanessa Ackerman  | … |  suuriruhtinatar Olga Nikolajevna Romanova   |
|  Holly Boyd  | … |  Tatjana Nikolajevna Romanova   |
Vastaanotto

Kaksiosainen draamasarja sai Britanniassa paljon katsojia, julkaistiin VHS- ja DVD-tallenteina ja uusintaesitettiin tammikuussa 2004, tammikuussa 2006 ja marraskuussa 2009. Nykyisin sitä esittää satunnaisesti BBC:n kaapelikanava UK History.
Miranda Richardson sai sarjasta Golden Globe -ehdokkuuden. Lisäksi Richadson ja Gina McKee olivat ehdokkaina parhaan naisroolin Bafta-palkinnon saajiksi. Sen lisäksi sarja oli ehdolla parhaasta leikkauksesta (Clare Douglas), musiikista (Adrian Johnston) ja kuvauksesta (Barry Ackroyd). Yhdysvaltojen ensiesityksen lokakuussa 2004 jälkeen sarja voitti parhaan minisarjan Emmy-palkinnon.
Suomessa Kadonnut prinssi on esitetty Yle Teemalla 2005 ja 2011.
Aiheesta muualla

Jaakko Kuitusen arvio minisarjasta Filmgoer-sivustolla
Käännös suomeksi
Ei minua kukaan rakasta

| Ei minua kukaan rakasta> Je ne suis pas là pour être aimé |
| --- | --- |

Ohjaaja:  Stéphane Brizé
Käsikirjoittaja:   Stéphane Brizé  Juliette Sales 
Tuottaja:   Milena Poylo  Gilles Sacuto 
Säveltäjä:   Eduardo Makaroff  Christoph H. Müller 
Kuvaaja:  Claude Garnier
Leikkaaja:  Anne Klotz
Valmistustiedot
Valmistusmaa:  Ranska
Tuotantoyhtiö:  TS Productions
Ensi-ilta:  2005
Kesto:  93 min
Alkuperäiskieli:  ranska
Aiheesta muualla
IMDb 
Elonet
AllMovie
Infobox OKNimi-testi OK: 
Ei minua kukaan rakasta (Je ne suis pas là pour être aimé) on vuonna 2005 ensi-iltansa saanut Stéphane Brizén ohjaama ranskalainen elokuva.
Juoni

Jean-Claude on viisikymppinen, yksin elävä ulosottomies. Viikonloppuisin käy tapaamassa pahantuulista isäänsä vanhainkodissa. Jean-Claude sairastuu, ja lääkäri suosittelee liikuntaa. Mies menee tangokurssille, jossa hän tapaa paljon häntä nuoremman naisen, joka on kuitenkin kihloissa. Tästä huolimatta romanssi syttyy.
Näyttelijät

| 0 | 1 | 2 |
| --- | --- | --- |
|  Patrick Chesnais  | … |  Jean-Claude Delsart   |
|  Anne Consigny  | … |  Françoise ”Fanfan” Rubion   |
|  Georges Wilson  | … |  M. Delsart, Jean-Claudes isä   |
|  Lionel Abelanski  | … |  Thierry   |
|  Cyril Couton  | … |  Jean-Yves Delsart, Jean-Clauden poika   |
|  Anne Benoît  | … |  Hélène, Jean-Clauden sihteeri   |
|  Olivier Claverie  | … |  tangokurssin häirikkö   |
|  Hélène Alexandridis  | … |  Françoisen sisar   |
|  Geneviève Mnich  | … |  Madame Rubion, Françoisen äiti   |
|  Marie-Sohna Cond  | … |  Rose Diakité   |
Käännös suomeksi
Pagkalochóri

| Pagkalochóri Παγκαλοχώρι |
| --- | --- |
 Pagkalochóri
 Koordinaatit: 35°22′11″N, 24°35′29″E 
Valtio:  Kreikka
Alue:  Kreeta
Alueyksikkö:  Réthymno
Kunta:  Réthymno
Kunnallisyksikkö:  Arkádi
Hallinto:  
 – Asutustyyppi:  kylä
 – Kallikrates-koodi:  7301020801
Korkeus:  80 m
Väkiluku (2011):  177
Aikavyöhyke:  UTC+2
 – Kesäaika:  UTC+3
Infobox OKVirheellinen NIMI-arvo: 
Pagkalochóri (kreik. Παγκαλοχώρι, kath.kreik. Παγκαλοχώριον, Pagkalochórion; transl. myös Pangalochóri(on)) on Kreikan kylä, joka sijaitsee Kreetan saarella. Se kuuluu hallinnollisesti Réthymnon kuntaan, Réthymnon alueyksikköön ja Kreetan alueeseen. Kylän väkiluku on 177 (vuonna 2011).
Pagkalochórin kylä sijaitsee noin 13 kilometriä itään Réthymnon kaupungista. Se on rakennettu noin 80 metrin korkeuteen merenpinnasta laskettuna. Kylän nimen on ehdotettu tulevan koko Págkalos-sukunimestä tai kylän vauraudesta (pan + kaló, ’Kaikki hyvin’). Varhaisin maininta kylästä on venetsialaisvallan ajalta vuodelta 1583. Kylän pääkirkko on omistettu Neitsyt Marian temppeliintuomiselle (Eisódia tis Theotókou). Kylän lähellä sijaitsee Arsánin Pyhän Georgioksen luostari.
Pagkalochóri muodostaa myös laajemman kyläyhdyskunnan (Τοπική Κοινότητα Παγκαλοχωρίου, Topikí Koinótita Pagkalochoríou), johon kuuluu varsinaisen Pagkalochórin kylän lisäksi Sfakákin kylä. Koko yhdyskunnan väkiluku on 969. Aiemmin Pagkalochóri kuului Arkádin kuntaan ja vuodesta 2011 lähtien Réthymnon kunnan Arkádin kunnallisyksikköön.
Kapasiteettiyksikkö

| Kapasiteettiyksikkö |
| --- | --- |
 Kapasiteettiyksikkö Nosturissa 5. joulukuuta 2006
Tiedot
Toiminnassa:  1999–2008, 2012, 2018-
Tyylilaji:  Rap, R&B
Kotipaikka:   Helsinki, Suomi
Laulukieli:  suomi
Jäsenet:  Andu   Tasis   Uniikki  
Levy-yhtiö:  Rähinä Records, 2003–2008 2012-   Warner Music Finland, 2000–2003  
Aiheesta muualla
Kotisivut
Infobox OKNimi-testi OK: 
Kapasiteettiyksikkö on suomalainen rap-yhtye, jonka muodostavat helsinkiläiset rap-muusikot Andu (Anders Johan Westerholm), Tasis (Markku Lauri Johannes Wettenranta) ja Uniikki (Dan Tolppanen). Andu ja Tasis ovat lapsuudenystäviä ja olivat harrastaneet jo kauan yhteisiä bändikokeiluja. Vuonna 1997 he innostuivat toden teolla rap-musiikista ja perustivat suomenkielisen rap-yhtyeen, jonka kolmanneksi jäseneksi pyydettiin Andun ystävä Uniikki.
Historia

Kapasiteettiyksikkö nauhoitti ensimmäisen demonsa Fintelligens-yhtyeen studiossa syksyllä 1999. Demon ansiosta Kapasiteettiyksikkö sai levytyssopimuksen Warner Music Finlandille ja vuonna 2000 julkaistu ensimmäinen single ”Etenee” nousi Suomen virallisen singlelistan Top 10:een. Toinen single ”4elementtii”, joka tehtiin yhdessä Avaimen (sittemmin Asa) kanssa, sai paljon radiosoittoa ja pysyi sekin singlelistoilla. Ensimmäinen albumi, Päivästtoiseen, julkaistiin 27. helmikuuta 2001. Albumin kolmas hitiksi noussut kappale oli ”A-ay!”, jossa oli mukana myös norjalainen rap-artisti Diaz.
Syksyllä 2002 julkaistiin toinen albumi, Klassikko, joka toi Kapasiteettiyksikölle lopullisen läpimurron, erityisesti yhtyeen jäsenten kotikaupungista kertovan ”Tää on mun Stadi” -kappaleen kautta. Kappaleen kertosäkeen lauloi tunnettu rocklaulaja Hector, ja siksi sitä soitettiin myös ”tavallisilla” pop/rock-musiikkiin keskittyvillä radioasemilla. Myös albumin kaksi muuta singleä, ”Toisinaan” ja ”Näyttää hyvältä”, jossa mukana olivat ruotsalaisartistit Eye'n'I ja Profilen, menestyivät hyvin. MTV3-televisiokanavan Levyraati-ohjelma näytti koko kansalle ”Tää on mun Stadi” -musiikkivideon, ja se oli yksi iso tekijä suosion nousussa. Kapasiteettiyksikön keikkailutahti kiristyi, ja yhtye teki suomalaiselle rap-musiikille ainutlaatuisen keikan Tokiossa, Japanissa marraskuussa 2002. MoonTV:n Word!-ohjelma näytti Kapasiteettiyksikön Japanin matkasta kaksiosaisen koosteen nimeltä The Ultimate Japan Tour 2002.
Vuonna 2003 Kapasiteettiyksikkö perusti ystäviensä, Fintelligensin jäsenten kanssa Rähinä Records Oy -levy-yhtiön. Yhtiön ensimmäinen julkaisu oli Kapasiteettiyksikön kolmannen albumin ensimmäinen single ”Pakko saada sut”, josta tuli yksi kaikkien aikojen menestyneimmistä suomalaisista rap-kappaleista.lähde? Single pysyi singlelistan kymmenen kärjessä kahdeksan viikkoa. Joulukuun alussa kolmas albumi Itsenäisyyspäivä valmistui, ja "Pakko saada sut" -hitin ansiosta levymyynti oli hurja; levy myi kaksi kertaa enemmän kuin edelliset julkaisut.
Syksyllä 2004 julkaistiin neljäs levy, Usko parempaan, jolta julkaistiin samanniminen single. Lisäksi Uniikki julkaisi soololevynsä Aika ei venaa ketään loppuvuodesta 2005. Kapasiteettiyksikkö julkaisi kertomansa mukaan viimeisen albuminsa, Susijengin, 3. toukokuuta 2006.
Yhtye julkaisi 23. huhtikuuta 2008 kokoelmalevyn I ♥ KY, jolla on vanhojen hittien lisäksi kaksi uutta kappaletta ”Pidä kiinni” ja ”En voi sille mitään”. Kokoelmalla on myös mukana vuonna 2000 tehty demo ”Eliksiiri”.
Vuonna 2008 Kapasiteettiyksikkö lopetti pitkän kymmenen vuotta kestäneen uransa jäähyväiskiertueella. Ainoat keikkansa tämän jälkeen yhtye teki Summer Upin 10-vuotisjuhlissa Lahden Mukkulan rannassa 7. heinäkuuta 2012 ja Rähinä Livessä 5. joulukuuta 2012.
Marraskuussa 2024 Kapasiteettiyksikön ilmoitettiin esiintyvän yhdessä Finntelligens-yhtyeen kanssa vuoden 2025 Helsinki City Festivaaleilla.
Kapasiteettiyksikön jälkeen

Yhtyeen jäsenistä Uniikki on ainoa, joka on aktiivisesti jatkanut uraansa musiikin parissa. Hän on julkaissut yhtyeen lopettamisen jälkeen kaksi mixtapea sekä kuusi studioalbumia. Tasis ja Andu ovat vierailleet lähinnä muiden Rähinä Recordsin artistien julkaisuilla, joista Andu harvemmin, kun taas Tasista kuullaan noin joka toisella Rähinän julkaisemalla albumilla. Lisäksi Tasis suunnittelee ja tekee työkseen levyjen kansia. Andu sen sijaan on lähtenyt oman ravintolayrityksen pariin.
Kapasiteettiyksikkö oli myös vierailemassa Cheekin 2015 julkaistulla Alpha Omega albumilla kappaleessa ”Leveellä”.
Rähinä Recordsin 20-vuotisjuhlan kunniaksi Kapasiteettiyksikkö julkaisi uuden singlen ”Bella zau” 16. toukokuuta 2018. Kappaleesta julkaistiin myöhemmin samana vuonna yhdistelmämusiikkivideo, jonka alkupuolella on Fintelligensin ”Kivijalka”-kappale. Musiikkivideolla kuullaan ”Bella zausta” lyhempi versio.
Julkaisut > Albumit

Päivästtoiseen (2001) – 11.
Klassikko (2002) – 7.
Itsenäisyyspäivä (2003) – 12.
Usko parempaan (2004) – 14.
Susijengi (2006) – 10.
I ♥ KY (2008)
Listasijoitukset ovat Suomen viralliselta albumilistalta.
Julkaisut > Singlet

| Vuosi | Single | Listasijoitus> Singlelista | Listasijoitus> Latauslista | Albumilta |
| --- | --- | --- | --- | --- |
| 2000 | ”Etenee” | 8 |  | Päivästtoiseen |
| 2000 | ”4elementtii” (mukana Avain) | 2 |  | Päivästtoiseen |
| 2001 | ”Heineidit” | — |  | Päivästtoiseen |
| 2001 | ”A-ay!” (mukana Diaz) | — |  | Päivästtoiseen |
| 2002 | ”Toisinaan” | 9 |  | Klassikko |
| 2002 | ”Näyttää hyvältä” (mukana Eye-N-I & Profilen) | 7 |  | Klassikko |
| 2003 | ”Tää on mun Stadi” (mukana Hector) | 18 |  | Klassikko |
| 2003 | ”Pakko saada sut” | 3 |  | Itsenäisyyspäivä |
| 2004 | ”Ota ne pois 2” | 5 |  |  |
| 2004 | ”Usko parempaan” | 6 |  | Usko parempaan |
| 2004 | ”Lähdössä” | — |  | Usko parempaan |
| 2006 | ”Erobiisi” | 4 |  | Susijengi |
| 2006 | ”Vielä vähän aikaa” | — |  | Susijengi |
| 2008 | ”Pidä kiinni” | — | — | I <3 KY |
| 2018 | ”Bella zau” | — | — |  |
Julkaisut > Videot

A-ay! (2001)
Tää on mun stadi (2002)
Pakko saada sut (2003)
Usko parempaan (2004)
Niit on jokapuolel (2004)
Erobiisi (2006)
Vielä vähän aikaa (2006)
Fintelligens x Kapasiteettiyksikkö - Kivijalka / Bella zau (2018)
Aiheesta muualla

Wikimedia Commonsissa on kuvia tai muita tiedostoja aiheesta .
Kapasiteettiyksikkö Rähinä Recordsin sivuilla (Arkistoitu – Internet Archive)
Kapasiteettiyksikkö Last.fm:ssä (englanniksi)
Rytmi.com - Rähinää studiossa
Ylen Elävä arkisto: Kapasiteettiyksikön Uniikki ja Tasis
Kapasiteettiyksikkö Jäähyväiskeikalla Kajaanin Bepopissa, 2008
Hot Rod (elokuva)

| Hot Rod |
| --- | --- |

Ohjaaja:  Akiva Schaffer
Käsikirjoittaja:  Pam Brady
Tuottaja:   John Goldwyn  Lorne Michaels 
Säveltäjä:  Trevor Rabin
Kuvaaja:  Andrew Dunn
Leikkaaja:  Malcolm Campbell
Pääosat:   Andy Samberg  Isla Fisher  Jorma Taccone  Bill Hader  Danny McBride  Sissy Spacek  Ian McShane 
Valmistustiedot
Valmistusmaa:  Yhdysvallat
Tuotantoyhtiö:  Paramount Pictures
Levittäjä:  Paramount Pictures
Ensi-ilta:  3. elokuuta 2007
Kesto:  88 minuuttia
Alkuperäiskieli:  englanti
Budjetti:  25 miljoonaa dollaria
Tuotto:  14,4 miljoonaa dollaria
Aiheesta muualla
IMDb 
Elonet
AllMovie
Infobox OKNimi-testi OK: 
Hot Rod on vuonna 2007 ensi-iltansa saanut yhdysvaltalainen komediaelokuva, jonka on ohjannut Akiva Schaffer ja käsikirjoittanut Pam Brady. Andy Samberg esittää elokuvassa Rod Kimbleä, aloittelevaa stunt-esiintyjää, jonka isäpuoli Frank (Ian McShane) käyttäytyy jatkuvasti pilkkaavasti ja epäkunnioittavasti häntä kohtaan. Kun Frank sairastuu, Rod alkaa keräämään rahaa hänen sydänoperaatiotaan varten tekemällä isoimman stunttinsa. Muita rooleja esittävät muun muassa Jorma Taccone, Sissy Spacek, Will Arnett, Danny McBride, Isla Fisher ja Bill Hader.
Elokuvan musiikit on säveltänyt Yes-yhtyeen kitaristi Trevor Rabin. Soundtrack sisältää myös useita ruotsalaisen rock-yhtye Europen tekemiä kappaleita.
Hot Rod tuli teatterilevitykseen Yhdysvalloissa 3. elokuuta 2007. Elokuva oli taloudellinen floppi, tuottaen ainoastaan 14 miljoonaa dollaria 25 miljoonan dollarin budjetilla. Se sai ilmestyessään myös ristiriitaisen vastaanoton: sitä kritisoitiin eritysesti käsikirjoituksesta ja huumorista. Myöhemmin elokuva on alkanut nauttia kulttielokuvan mainetta.